Confédération Mondiale des Sports de Boules

Confédération Mondiale des Sports de Boules (CMSB) er det internasjonale idrettsforbundet for boule, stiftet 21. desember 1985 i Monaco. CMSB er anerkjent av Den internasjonale olympiske komité siden 15. oktober 1986 og medlem av Association of IOC Recognised International Sports Federations.

Forbundet anerkjenner fire grener: petanque, jeu provençal, lawn bowls og bocce.

Formålet med stiftelsen av CMSB var å få boule på det olympiske programmet, men dette har aldri lykkes. Forbundet sender imidlertid stadig ny søknad hvert år.

CMSB har 116 nasjonale medlemsforbund, som er øverste organ for boule i sine respektive land.

Referanser

Eksterne lenker
 

Internasjonale idrettsforbund
Etableringer i 1985